Diari Oficial de la Generalitat Valenciana


Sumari del DOGV 9348, del 26-05-2022 (2022/4176)

Informació pública de la sol·licitud d'autorització d'explotació de recursos de la secció A de la Llei de mines denominada «Peña Negra», número 590, amb emplaçament al terme municipal d'Orxeta. Expedient MIVARI/2015/137/03.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9348

Data del DOGV
:   26-05-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/4176


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública de la sol·licitud d'autorització d'explotació de recursos de la secció A de la Llei de mines denominada «Peña Negra», número 590, amb emplaçament al terme municipal d'Orxeta. Expedient MIVARI/2015/137/03. [2022/4176]  
De conformitat amb el que s'estableix en l'article 36 de la Llei 21/2013, de 9 de desembre, d'avaluació ambiental, i en el Reial decret 975/2009, de 12 de juny, sobre gestió dels residus de les indústries extractives i de protecció i rehabilitació de l'espai afectat per activitats mineres, se sotmet a informació pública el projecte d'explotació, l'estudi d'impacte ambiental i el pla de restauració integral per a l'autorització d'explotació de recursos de la secció A) de la Llei de mines denominada «Peña Negra», núm. 590, inclosos en l'expedient MIVARI/2015/137/03 instruït pel Servei Territorial d'Indústria, Energia i Mines d'Alacant, que ha sigut iniciat a instàncies de la societat Compañía Administradora de Recursos y Obligaciones, SL, NIF: D72246820.  
  
El projecte esmentat està sotmés al procediment d'avaluació d'impacte ambiental ordinària de la secció primera del capítol II del títol II de l'esmentada Llei 21/2013, per a la formulació de la declaració d'impacte ambiental, en estar inclòs en l'apartat 3 de l'annex I del Decret 162/1990, de 15 d'octubre, pel qual s'aprova el Reglament per a l'execució de la Llei 2/1989, de 3 de març, d'impacte ambiental, «Extracció i transformació de minerals no energètics i productes derivats. Indústries químiques», lletra c, «Extracció de minerals no metàl·lics ni energètics».  
- Promotor: Compañía Administradora de Recursos y Obligaciones, SL. NIF: I80599142.  
- Òrgan substantiu: Servei Territorial d'Indústria, Energia i Mines d'Alacant.  
- Denominació del projecte: projecte d'explotació de recursos minerals de la secció A) de la Llei de mines denominada «Peña Negra», núm. 590.  
- Emplaçament del projecte: parcel·la 7 i 8 del polígon 1 del cadastre de rústica del terme municipal d'Orxeta, província d'Alacant.  
  
Cosa que es posa en coneixement general perquè, en el termini de 30 dies hàbils, a partir de l'endemà de la publicació d'aquest anunci en el Diari Oficial de la Generalitat Valenciana, puguen presentar les al·legacions o observacions pertinents en el Servei Territorial d'Indústria, Energia i Mines d'Alacant. Els projectes estaran exposats per a consultar-los en la pàgina web de la Conselleria d'Economia Sostenible, Sectors Productius, Comerç i Treball en la següent adreça electrònica:  
  
http://cindi.gva.es/es/web/energia/informacio-publica-de-mines  
  
Alacant, 11 de maig de 2022.- La cap del Servei Territorial d'Indústria, Energia i Mines: Rosa María Aragonés Pomares.